CELEX: 62011CN0682
Language: fi
Date: 2011-12-27 00:00:00
Title: Asia C-682/11 P: Valitus, jonka GS Gesellschaft für Umwelt- und Energie-Serviceleistungen mbH on tehnyt 27.12.2011 unionin yleisen tuomioistuimen (kuudes jaosto) asiassa T-149/11, GS Gesellschaft für Umwelt- und Energie-Serviceleistungen mbH v. Euroopan parlamentti ja Euroopan unionin neuvosto, 12.10.2011 antamasta tuomiosta

3.3.2012   
            
            
               FI
            
            
               Euroopan unionin virallinen lehti
            
            
               C 65/8
            
         Valitus, jonka GS Gesellschaft für Umwelt- und Energie-Serviceleistungen mbH on tehnyt 27.12.2011 unionin yleisen tuomioistuimen (kuudes jaosto) asiassa T-149/11, GS Gesellschaft für Umwelt- und Energie-Serviceleistungen mbH v. Euroopan parlamentti ja Euroopan unionin neuvosto, 12.10.2011 antamasta tuomiosta
   (Asia C-682/11 P)
   2012/C 65/16
   Oikeudenkäyntikieli: saksa
   
      Asianosaiset
   
   
      Valittaja: GS Gesellschaft für Umwelt- und Energie-Serviceleistungen mbH (edustaja: Rechtsanwalt J. Schmidt)
   
      Muut osapuolet: Euroopan parlamentti, Euroopan unionin neuvosto
   
      Vaatimukset
   
   
               —
            
            
               Unionin yleisen tuomioistuimen (kuudes jaosto) asiassa T-149/11 12.10.2011 antama tuomio on kumottava hyväksymällä ensimmäisessä oikeusasteessa esitetyt vaatimukset
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja riitauttaa unionin yleisen tuomioistuimen antaman tuomion, jolla kanne jätettiin tutkimatta sen vuoksi, ettei päätös koske valittajaa suoraan.
   Valittaja väittää, että riidanalainen asetus (1) koskee sitä suoraan. Tämä perustuu siihen, että jo asetusta annettaessa ja ennen sen voimaantuloa oli selvää, että asianomaiset jäsenvaltiot käyttävät niille asetuksessa annettua harkintavaltaa todellisuudessa vain tietynsuuntaisesti. Mahdollisuus siitä, että asianomaiset jäsenvaltiot tai niiden elimet tekisivät toisenlaisen päätöksen, on näin ollen pelkästään teoreettinen.
   
      (1)  Eurometallirahojen aitouden tarkistamisesta ja kiertoon kelpaamattomien eurometallirahojen käsittelystä 15.12.2010 annettu Euroopan parlamentin ja neuvoston asetus (EU) N:o 1210/2010 (EUVL L 339, s. 1).